**HOTĂRÂRE nr. 811 din 2 noiembrie 2016**

**privind înfiinţarea pe lângă**

**Oficiul Naţional al Registrului Comerţului**

**a unor activităţi finanţate integral din venituri proprii**

În temeiul art. 108 din [**Constituţia României**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp656700%5C00068397.htm), republicată, şi al art. 67 din Legea nr. [**500/2002**](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp656700%5C00057056.htm) privind finanţele publice, cu modificările şi completările ulterioare,

**Guvernul României** adoptă prezenta hotărâre.

**Art. 1**

**(1)**Se aprobă înfiinţarea pe lângă Oficiul Naţional al Registrului Comerţului a următoarelor activităţi finanţate integral din venituri proprii:

**a)**editarea şi consultarea în sistem electronic de culegeri de practică şi reviste în domeniul registrului comerţului şi al buletinului procedurilor de insolvenţă;

**b)**organizarea de seminare şi conferinţe în domeniul registrului comerţului şi al buletinului procedurilor de insolvenţă; efectuarea de studii, proiecte şi altele asemenea;

**c)**realizarea de lucrări statistice, sintetice sau analitice, pe două sau mai multe criterii, în domeniul registrului comerţului şi al buletinului procedurilor de insolvenţă;

**d)**realizarea de analize/rapoarte specializate, analize generale, sectoriale sau de conjunctură, în domeniul registrului comerţului şi al buletinului procedurilor de insolvenţă, pentru mediul de afaceri, cetăţeni, alte persoane interesate.

**(2)**Activităţile prevăzute la alin. (1) se desfăşoară de către Oficiul Naţional al Registrului Comerţului şi/sau oficiile registrului comerţului de pe lângă tribunale.

**Art. 2**

**(1)**Veniturile proprii se constituie din tariful obţinut din desfăşurarea activităţilor prevăzute la art. 1 alin. (1).

**(2)**Veniturile realizate se utilizează pentru acoperirea cheltuielilor aferente activităţilor finanţate integral din venituri proprii şi dezvoltarea acestor activităţi.

**(3)**Activităţile prevăzute la art. 1 alin. (1) se încadrează la acelaşi capitol bugetar la care este încadrat şi ordonatorul de credite pe lângă care s-au înfiinţat.

**(4)**Bugetul de venituri şi cheltuieli pentru activităţile prevăzute la art. 1 alin. (1) se aprobă odată cu bugetul Ministerului Justiţiei, conform prevederilor legale în vigoare.

**(5)**Pentru disponibilităţile păstrate în conturile deschise la Trezoreria Statului se acordă dobândă şi se pot constitui depozite la termen.

**(6)**Excedentul anual rezultat din execuţia bugetului de venituri şi cheltuieli şi dobânzile aferente se reportează în anul următor cu aceeaşi destinaţie, conform prevederilor legale în vigoare.

**(7)**Execuţia de casă a bugetului de venituri şi cheltuieli al activităţilor prevăzute la art. 1 alin. (1) se realizează prin Trezoreria Statului, conform prevederilor legale în vigoare.

**(8)**Raportarea execuţiei de casă a bugetului de venituri şi cheltuieli al activităţilor prevăzute la art. 1 alin. (1) se efectuează în conformitate cu prevederile legale în vigoare.

**Art. 3**

Modul de organizare şi desfăşurare a activităţilor prevăzute la art. 1 alin. (1) şi tariful perceput pentru prestarea acestora, fundamentat pe tip de activitate, se stabilesc prin ordin al ministrului justiţiei, care se emite în 10 zile de la intrarea în vigoare a prezentei hotărâri. Tariful perceput, fundamentat pe tip de activitate, se actualizează anual cu indicele inflaţiei.

|  |
| --- |
| PRIM-MINISTRU**DACIAN JULIEN CIOLOŞ**Contrasemnează:Ministrul justiţiei,**Raluca Alexandra Prună**Ministrul finanţelor publice,**Anca Dana Dragu** |

Publicat în Monitorul Oficial cu numărul 908 din data de 11 noiembrie 2016